भारत में सबसे जादा यात्रा लोग ट्रेन से करत बा। आए दिन यात्रियन के संख्या में बेतहाशा वृद्धि भारतीय रेल के खाति बड़हन चुनौती बा।यात्री के बढ़ल वेटिंग लिस्ट आ भारी भीड़ के मद्देनजर पूर्वोत्तर रेलवे बहुत ट्रेनन में अतिरिक्त कोच लगावे जा रहल बा।
पूर्वोत्तर रेलवे के मुख्य जनसंर्पक अधिकारी संजय यादव बतवले कि प्रतीक्षा सूची के यात्री के सुविधा खातीर रेल प्रशासन तीन जोड़ी एक्सप्रेस गाड़ियन में अतिरिक्त कोच लगाई। इ अतिरिक्त कोचन के सिस्टम पर आवते ही गाड़ी के प्रस्थान समय से काफी पहिले ही प्रतीक्षा सूची कम होई या आरक्षण कन्फर्म हो जाई। एकर सीधा लाभ यूपी-बिहार जाए वालन यात्रियन के मिली।
कवना-कवना ट्रेन में लागी अतिरिक्त कोच
15003 कानपुर अनवरगंज-गोरखपुर चौरी चौरा एक्सप्रेस में 23 आ 25 जून के कानपुर अनवरगंज से शयनयान श्रेणी के एगो कोच।
15004 गोरखपुर-कानपुर अनवरगंज चौरी चौरा एक्सप्रेस में 22 आ 24 जून के गोरखपुर से शयनयान श्रेणी के एगो कोच।
15119 रामेश्वरम-मंडुवाडीह एक्सप्रेस में 27 जून के रामेश्वरम से शयनयान श्रेणी के एगो कोच।
15120 मंडुवाडीह-रामेश्वरम एक्सप्रेस में 24 जून के मंडुवाडीह से शयनयान श्रेणी के एगो कोच।
15021 शालीमार-गोरखपुर एक्सप्रेस में 26 जून के शालीमार से शयनयान श्रेणी के एगो कोच।
15022 गोरखपुर-शालीमार एक्सप्रेस में 25 जून के गोरखपुर से शयनयान श्रेणी के एगो कोच।
ट्रेनन के लेटलतीफी होई दूर
ट्रेनन के लेटलतीफी दूर करे के खातिर रेल मंत्री पीयूष गोयल के आदेश पर अमल शुरू हो गयील बा। रेलवे पुल, रेल ओवर ब्रिज (आरओबी), सब-वे के निर्माण, रेल पटरी बदले आ अउरी बड़हन काम रविवार के कईल जाई। एही तरे से छोट काम के खाति सप्ताह में तीन दिन ट्रैफिक ब्लॉक लेवेे के प्रस्ताव बा। रेलवे बोर्ड एके लेके मय क्षेत्रीय रेलवे के कार्य योजना बनाके देवे के कहले बा जवना से कि इ पर अमल हो सके।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva